Rally de Ourense

dereita|miniatura|Rally 2003.
dereita|miniatura|Vehículos participantes no rally 2022, no xardín do Posío.

O Rally de Ourense é un evento automobilístico que se leva a cabo cada ano no mes de xuño na comarca de Ourense dende o ano 1967, organizado pola Escudería Ourense.

O rally naceu por iniciativa do piloto ourensán Estanislao Reverter, que quería que en Galicia houbese unha proba como as que el disputaba no campionato europeo. Esta proba é puntuable para o Campionato de España de Rallys de asfalto dende a primeira edición de 1967, coas únicas excepcións da edición de 1973 e as de 1984 a 1988.
A edición número 43 do Rally de Ourense que se disputou en 2010 foi premiada pola Federación Española de Automovilismo como a proba mellor organizada do Campionato de España de Rallys.

 Historia 

 Anos 60 
A primeira edición levouse a cabo grazas á comisión de festas da cidade de Ourense e a Estanislao Reverter, que axudou a facela puntuable para o Campionato de España. Non se lle concedeu o carácter internacional por ser a primeira edición, pero aínda así houbo pilotos estranxeiros: portugueses e italianos. Os coches que se inscribiron foron os pertencentes á categoría de Gran Turismo (preparación lixeira) e Turismo (sen preparación). Corenta e dous participantes partiron da Praza Maior da cidade, todos cunha insignia na solapa consistente nunha roda de afiar enmarcada nun volante, unha imaxe que se convertería ao longo dos anos nun símbolo da proba. O percorrido incluía oito tramos destacando o Alto do Barón, Carballiño-Cea, O Alto do Rodicio, Viana-A Gudiña. Realizouse un reagrupamento no Parador de Monterrei para iniciar posteriormente a segunda etapa, consistente en dous tramos dos que se cancelou un deles por dous accidentes. Despois da chegada a Ourense celebrouse a terceira etapa cunha subida e un slálom final, ambos os dous fóra da cidade. O gañador foi Bernard Tramont, co seu copiloto Ricardo Muñoz, que lideraron boa parte da proba cun Alpine 1300. Segundos chegaron Manuel Juncosa e Artemi Eche, cun Fiat Abarth, e terceiros Jorge e Alberto Ruiz-Giménez.

A segunda edición comezou xa coa Escudería Ourense creada, que foi a encargada de organizar o evento. O itinerario contou con once tramos, algúns novos, dous deles en terra e cunha etapa nocturna. Admitíronse vehículos das categorías Sport e Turismo e inscribíronse 56 participantes, que tomaron a saída no parque de San Lázaro, entre eles Bernard Tramont, Eladio Doncel, Alberto Ruiz-Giménez ou Manuel Juncosa. Os continuos abandonos provocaron moita alternancia no liderado da proba. Despois do último tramo ,cunha subida ao Alto do Cumial, fíxose un slálom de exhibición. Os gañadores finais foron Doncel-Llagostera, cun Porsche 911 S, segundos os italianos Ceo Filippi e Sergio Lipizer cun Lancia Fulvia HF, mentres que terceiros remataron Juncosa-Artemi, repetindo podio co Fiat Abarth 1000. Tramont, gañador o ano anterior, tivo que abandonar cando lideraba o rally.

A terceira edición contou con cincuenta e oito vehículos que tomaron a saída desde o pavillón de deportes. O itinerario contou con 14 tramos, destacando varias subidas como o Alto do Rodicio, o Alto do Couso, o Alto do Paraño, o Alto do Cumial ou o Alto de Allariz, de novo cunha etapa nocturna. A carreira foi unha loita entre o ourensán José Pavón e José María Palomo, que foron marcando os mellores tempos. Un dos tramos tivo que neutralizarse tras o accidente de Jorge Bäbler co seu BMW 2002 e finalmente foi Palomo quen logrou a vitoria por diante de Pavón, ambos cun Porsche 911 R. O terceiro foi Bernard Tramont co Alpine A-110, mentres que Eladio Doncel, gañador do ano anterior, só puido ser undécimo, de novo co Fulvia.

 Anos 70 
A cuarta edición celebrouse en xuño de 1970 e contou con quince tramos, o último deles disputado no circuíto do Polígono Industrial de San Cibrao das Viñas, coincidindo coa celebración da Copa Renault 8 TS. A carreira celebrouse por primeira e única vez en domingo e  luns por mor dunha festividade local e nela púxose en marcha un campionato nacional de vehículos con preparación de serie realizado por SEAT. O rally comezou co dominio inicial de José Pavón a bordo dun Porsche 911 R ata que sufriu un grave accidente no tramo Rodicio-Couso que o obrigou a abandonar, sendo trasladado ao hospital con dúas costelas rotas. A partir de aí, Ruiz Giménez liderou a proba ata o último tramo, disputado no circuíto de San Cibrao, onde trinta e un pilotos correron as tres mangas previstas. O vencedor do mesmo foi Tramont, co que se asegurou a segunda posición do rally, mentres que Juncosa foi terceiro e a vitoria foi para Ruiz Giménez. En 1971 celebrouse a quinta edición e ofrecéuselle a Presidencia de Honra ao príncipe Xoán Carlos, que a aceptou. O itinerario constou de quince tramos, algúns deles en terra, sendo o primeiro o celebrado no Alto do Rodicio, de onde partiron corenta e oito pilotos. Eladio Doncel, piloto da Escudería Repsol, foi o dominador da proba, mentres que o seu compañeiro Ruiz Giménez (cun Porsche 911 S ao igual que Doncel) tivo que conformarse co segundo posto a pesar de marcar o mellor tempo nos últimos tramos. O terceiro posto foi para o francés Tramont co Alpine A-110.

En 1972 a organización sufriu problemas coa puntuación da proba (sendo excluída do campionato de España), que sumado a outros relacionados co peche das estradas fixo que non se levara a cabo o rally. A sexta edición celebrouse polo tanto en 1973 e por primeira vez sen puntuar para o certame nacional. Este feito fixo que só se inscribisen trinta e seis vehículos dos que só vinte e dous tomaron a saída. Algúns pilotos negáronse a acudir ao saber que se disputarían tres tramos en terra. Con todo, houbo participantes do Simca Challenge e do equipo oficial FASA Renault. Na primeira etapa, José Pavón lideraba a carreira, tras unha penalización a Juan Ignacio Villacieros que o relegou ao segundo posto. Dezaoito vehículos chegaron ao reagrupamento para comezar posteriormente a segunda etapa, na que de novo houbo baixas debido á dureza dos tramos de terra e só doce participantes remataron a proba. Villacieros rompeu un palier polo que tivo que abandonar, sendo a vitoria final para Pavón. O piloto ourensán converteuse no primeiro piloto local en gañar o rally, mentres que segundo foi Luis Portela cun Lancia Fulvia HF e terceiro Juan Carlos Oñoro cun Simca 1200.

En 1974 a proba volveu ao calendario do Campionato de España e na lista de inscritos estaban os pilotos oficiais de SEAT, Juan Carlos Pradera e Antonio Zanini. Nos primeiros compases cos tramos mollados pola choiva da noite anterior, Marc Etchebers marcou os mellores tempos e liderou a carreira. Nas seccións de terra, Zanini e Pradera foron algo superiores. Na etapa nocturna Etchebers aumentou a súa vantaxe sobre os seus rivais pero volveuna perder coa choiva no tramo de Avión-Beiro. Con todo, o piloto francés mantivo o liderado e levou a vitoria co seu Porsche Carrera por diante dos SEAT 1430 de Zanini e Pradera que quedaron segundo e terceiro respectivamente. En 1975 a proba tivo un itinerario de dezaseis tramos, todos sobre asfalto e eliminando todos os de terra. Corenta e seis pilotos tomaron a saída, con Etchebers liderando dende o principio e producíndose o primeiro abandono importante, o de Pradera, que bateu o seu Alpine contra unha pedra, mentres Jorge de Bagration co seu Lancia Stratos se consolidaba na segunda posición. Na terceira etapa só vinte e tres pilotos tomaron a saída e Etchebers levou finalmente a vitoria, seguido de Bagration e Juan Carlos Oñoro.

En 1977 o rally celebrou a súa décima edición e contou cunha lista de só trinta e cinco pilotos inscritos e coas ausencias do equipo SEAT (Zanini e Cañellas). Ese ano, Estanislao Reverter marcouse o obxectivo de incluír a proba no Campionato de Europa e ademais aliñou a un equipo formado por Beny Fernández, Antonio Freire "Ventura", "Peitos" e Pío Alonso. O itinerario tiña vinte e catro tramos sendo Beny quen marcou os mellores tempos nos primeiros dezaoito polo que liderou a carreira con certa comodidade. Despois da etapa nocturna enfrontáronse á terceira e última onde só saíron vinte coches e onde o Ford Escort de Beny Fernández comezou a sufrir problemas e a perder perdeu medio minuto en cada tramo, pero logrou rematar os últimos cinco tramos e chegar ao final como gañador cunha diferenza mínima respecto a Marc Etchebers, segundo. A terceira posición correspondeu a Rafa Cid, cun Renault Alpine. En 1978 a proba foi preinscrición para o Campionato Europeo e contou coa presenza dun federativo italiano. O percorrido constou de vinte e cinco tramos e a saída realizouse dende o Estadio do Couto. Jorge de Bagratión foi o dominador da maioría dos tramos seguido de Pablo de Sousa, que logrou marcar o mellor tempo nalgunhas pero sen recortar moito tempo. Na terceira posición situábase Etchebers e os tres afrontaron a terceira etapa con certa tranquilidade e sen arriscar polo que alcanzaron a meta nas mesmas posicións.

 Campionato de Europa 
En 1979 entrou no calendario do Campionato de Europa de Rallys. Para aumentar a participación, a organización ofreceu axudas, como bonos para os participantes que viaxaban dende lonxe, presentou a proba en Porto e a inscrición foi gratuíta. Inicialmente o rally foi un duelo entre Beny Fernández e Jorge de Bagratión ata que o primeiro se saíu da estrada na segunda etapa a só 300 m da meta dun dos tramos deixando vía libre a Bagratión que dominou a carreira ata o final. O podio completouno Ricardo Muñoz cun Porsche 911 SC e Eugenio Ortiz, cun Simca 1200 TI. Ao ano seguinte, e por segundo ano o rally volve ser puntuable para o campionato europeo e contou coa presenza do equipo Ford que participou con dous Ford Fiesta 1600 do grupo 2 para Salvador Serviá e Juan Ignacio Canela. Ese ano a organización sopesaba se seguir formando parte ou non do certame europeo debido á escasa presenza de equipos estranxeiros e á maior quilometraxe requirida. Na primeira etapa produciuse o abandono de Bagratión por perda de aceite no seu Lancia Stratos, mentres que Beny Fernández sufriu problemas no seu Opel Ascona 2000. A carreira estivo marcada polo duelo entre Eduardo Balcázar e Salvador Serviá, que fixeron os mellores tempos na maioría dos tramos, sendo finalmente a vitoria para Balcázar, que conducía un Lancia Stratos. Segundo foi Serviá e terceiro Pablo de Sousa, cun Seat 124-2000.

 Gañadores 

 Edición Resultados2022 1º - Efrén Llarena / Sara Fernández - Škoda Fabia Rally2
 2º - José Antonio Suárez / Alberto Iglesias - Škoda Fabia Rally2
 3º - Alejandro Cachón / Ángel Luis Vela - Citroën C3 Rally22021 1º - José Antonio Suárez / Alberto Iglesias - Škoda Fabia Rally2
 2º - Iván Ares / David Vázquez - Hyundai i20 R5
 3º - José Luis Peláez / Rodolfo del Barrio - Volkswagen Polo GTI R52020 1º - Pepe López / Borja Rozada - Citroën C3 R5
 2º - Iván Ares / David Vázquez - Hyundai i20 R5
 3º - Alberto Monarri / Alberto Chamorro - Citroën C3 R52019 1º - Pepe López / Borja Rozada - Citroën C3 R5
 2º - Surhayen Pernía / Alba Sánchez - Hyundai i20 R5
 3º - Joan Vinyes / Jordi Mercader - Suzuki Swift Sport2018 1º - Miguel Fuster / Ignacio Aviñó - Ford Fiesta R5
 2º - Iván Ares / José Antonio Pintor - Hyundai i20 R5
3º - Joan Vinyes / Jordi Mercader - Suzuki Swift Sport2017 1º - Cristian García / Rebeca Liso - Ford Fiesta R5
 2º - Iván Ares / Álvaro Bañobre - Hyundai i20 R5
 3º - Pedro Burgo / Marcos Burgo - Škoda Fabia R52016 1º - Cristian García / Rebeca Liso - Mitsubishi Lancer Evo X
 2º - Iván Ares / Álvaro Bañobre - Porsche 997 GT3
 3º - Pedro Burgo / Marcos Burgo - Porsche 997 GT32015 1º - Iván Ares / Álvaro Bañobre - Porsche 997 GT3
 2º - Sergio Vallejo / Diego Vallejo - Porsche 997 GT3
 3º - Cristian García / Rebeca Liso - Mitsubishi Lancer Evo X2014 1º - Miguel Fuster / Borja Rozada - Ford Fiesta R5
 2º - Sergio Vallejo / Diego Vallejo - Porsche 997 GT3
 3º - Pedro Burgo / Marcos Burgo - Porsche 997 GT32013 1º - Luís Monzón / Jose Carlos Deniz - Mini John Cooper Works WRC
 2º - Miguel Fuster / Ignacio Aviñó - Porsche 997 GT3
 3º - Xavi Pons / Xavier Amigó - Mitsubishi Lancer Evo X2012 1º - Miguel Fuster / Ignacio Aviñó - Porsche 997 GT3
 2º - Xavi Pons / Oriol Juliá - Ford Fiesta N1
 3º - Víctor Senra / David Vázquez - Mitsubishi Lancer Evo X 2011 1º - Miguel Fuster / Ignacio Aviñó - Porsche 997 GT3
 2º - Víctor Senra / David Vázquez - Peugeot 306 Maxi
 3º - Jonathan Pérez / Enrique Velasco - Peugeot 207 S2000 2010 1º - Xavi Pons / Alex Haro - Ford Fiesta S2000
 2º - Sergio Vallejo / Diego Vallejo - Peugeot 207 S2000
 3º - Alberto Hevia / Alberto Iglesias - Skoda Fabia S2000 2009 1º - Sergio Vallejo / Diego Vallejo - Porsche 911 GT3 
 2º - Xavi Pons / Alex Haro - Mitsubishi Lancer Evolution X
 3º - Jorge González Rantur / Alejandro Cid - Mitsubishi Lancer Evolution X 2008 1º - Luís Monzón / Jose Carlos Deniz - Peugeot 207 S2000
 2º - Miguel Fuster / José Vicente Medina - Fiat Grande Punto S2000 
 3º - Sergio Vallejo / Diego Vallejo - Porsche 911 GT3 2007 1º - Miguel Fuster / José Vicente Medina - Fiat Grande Punto S2000
 2º - Sergio Vallejo / Diego Vallejo - Porsche 911 GT3
 3º - Jesús Puras / C. Del Barrio - |Mitsubishi Lancer Evolution IX 2006 1º - Miguel Fuster / José Vicente Medina - Renault Clio S1600
 2º - Dani Solá / Xavi Amigo - Citroen C2 S1600  
 3º - Sergio Vallejo / Diego Vallejo - Renault Clio S1600 2005 1º - Alberto Hevia / Alberto Iglesias - Renault Clio S1600
 2º - Miguel Fuster / José Vicente Medina - Renault Clio S1600
 3º - Vinyes / Xavi Lorza - Peugeot 206 S1600 2004 1º - Alberto Hevia / Alberto Iglesias - Renault Clio S1600
 2º - Jose Piñón / Rogelio Peñate - Renault Clio S1600
 3º - Sergio Vallejo / Diego Vallejo - Fiat Punto S1600 2003 1º - Miguel Fuster / José Vicente Medina - Citroen Saxo Kit Car
 2º - Jesús Puras / Ezequiel Nazabal  - Renault Clio S1600
 3º - Sergio Vallejo / Diego Vallejo - Fiat Punto S1600 2002 1º - Jesús Puras / C. Del Barrio - Citroen Xsara WRC
 2º - Jorge González Rantur / Roberto González - Citroen Saxo Kit Car
 3º - Santiago Concepción / Victor Del Rosario - Mitsubishi Lancer Evo VI 2001 1º - Salvador Cañellas / Alberto Sanchís - Seat Córdoba WRC
 2º - Dani Solá / David Morena - Citroen Saxo Kit Car
 3º - Manuel Cabo / Juan A. Castillo - Citroen Saxo Kit Car 2000 1º - Jesús Puras / Marc Martí - Citroën Xsara Kit Car
 2º - Luís Monzón / J. Carlos Deniz - Peugeot 306 Maxi
 3º - Salvador Cañellas / Carlos del Barrio - Seat Córdoba WRC 1999 1º - Jesús Puras / Marc Martí - Citroën Xsara Kit Car
 2º - Luís Monzón / J. Carlos Deniz - Peugeot 306 Maxi
 3º - David Guixeras / Jordi Ulercader - Citroën Saxo Kit Car 1998 1º - Jesús Puras / Carlos del Barrio - Citroën Xsara Kit Car
 2º - Manuel Muniente / J. V. Medina - Peugeot 306 Maxi
 3º - Luis Climent / J. A. Muñoz - Renault Maxi Mègane 1997 1º - Jesús Puras / Carlos del Barrio - Citroën ZX Kit Car.
 2º - M. Martínez Conde / Felipe López - Renault Máxi Mègane
 3º - Jaime Azcona / Julius Billmaier - Peugeot 306 Máxi 1996 1º -Luís Climent / Muñoz - Citroën ZX 16 V.
 2º -Martínez Conde / López - Renault Clio Williams
 3º -Oriol Gómez / Marc Martí - Renault Máxi Mègane 1995 1º - Borja Moratal / Alfredo Rodríguez - Peugeot 306 S16
 2º - Jesús Puras / Carlos del Barrio - Citroën ZX 16V
 3º - Miguel Martínez Conde / Miguel Gallar - Renault Clio Williams 1994 1º - José María Bardolet/ Alex Romaní - Opel Astra GSI 16V
 2º - Luís Climent / Muñoz - Opel Astra GSI 16V
 3º - Germán Castrillón / Estrella Castrillón - Ford Escort RS Cosworth 1993 1º - José María Bardolet / Muntada - Opel Astra GSI 16v
 2º - Luís Climent / Muñoz - Opel Astra GSI 16v
 3º - Jesús Puras / Alex Romaní - Ford Escort RS Cosworth 1992 1º - Jesús Puras / Alex Romaní - Lancia Delta HF Integrale
 2º - José María Ponce / Deniz - BMW M3
 3º - Luís Climent / Muñoz - Opel Corsa GSI 1991 1º - Gustavo Trelles / Ivetich - Lancia Delta Integrale 16V
 2º - Luís Monzón / Morales - Ford Sierra Cosworth 4X4
 3º - Borja Moratal / Fernández - Opel Kadett GSI 16 V 1990 1º - Pep Bassas / Rodríguez - BMW M3
 2º - Jose María Bardotel / Ferrer - Ford Sierra RS Cosworth
 3º - Borja Moratal / Rodríguez - Opel Kadett GSI 16 V 1989 1º - Jesús Puras / Aguado - Ford Sierra RS Cosworth
 2º - Pep Bassas / Rodríguez - BMW M3
 3º - Jose María Bardotel / Autet - Ford Sierra Cosworth 1988 1º - Medardo Pérez / Yáñez - Lancia 037 Rallye
 2º - Marc Etchebers / González - Porsche 911 SC/RS
 3º - "Carlos" / Molina - BMW 635 CSI 1987 1º - Marc Etchebers / Iglesias - Porsche 911 SC/RS
 2º - Carlos Piñero / Orozo - Opel Manta 400 
 3º - "Peitos" / Salgueiro - Alfa Romeo GTV 2500 1986 1º - Marc Etchebers / Cristine - Porsche 911 SC/RS
 2º - Jesús Puras / Arrante - Renault 5 Turbo
 3º - José Mora / Luís Moya - Renault 5 Turbo 1985 1º - Marc Etchebers / Cristine - Porsche 911 SC/RS
 2º - José Mora / Luís Moya - Renault 5 Turbo
 3º - Gallardo / Fandiño - Porsche 911 SC/RS 1984 1º - Beny Fernández / Jose Luís Sala - Porsche 911 SC/RS
 2º - "Chano" Carrera / Ogando - Opel Ascona 2000
 3º - Cabanes / Sempere - Opel Manta GTE 1983 1º - Carlos Piñeiro / Orozco - Porsche 911 SC 
 2º - "Peitos" / Salgueiro - Porsche 911 SC 
 3º - Salvador Serviá / Sabater - Ford Escort XR3i 1982 1º - "Peitos" / "Facas" - Ford Escord RS 2000
 2º - Piñero / Orozo - Porsche 911 SC 
 3º - "Cleherc"/ Marquina - Porsche 911 SC 1981 1º - Beny Fernández / Jose Luís Sala - Porsche 911 SC 
 2º - Antonio Zanini / Sabater - Talbot Sumbean Lotus 
 3º - Marc Etchebers / Varela - Porsche 924 1980 1º - Balcazar / Molina - Lancia Stratos
 2º - Salvador Serviá / Brustenga - Ford Fiesta 1600
 3º - Pablo de Sousa / Sanz - Seat 124-2000 1979 1º - Jorge de Bagration / Llopis - Lancia Stratos
 2º - Muñoz / Valverde - Porsche 911 SC
 3º - Genito Ortiz / Cabal - Simca 1200 TI 1978 1º - Jorge de Bagration / Llopis - Lancia Stratos
 2º - Muñoz / Valverde - Porsche 911 SC
 3º - Genito Ortiz / Cabal - Simca 1200 Ti 1977 1º - Beny Fernández / Jose Luís Sala - BMW 2002 Tl i
 2º - Marc Etchebers / Cristine - Porsche 911
 3º - Rafa Cid / González - Renault Alpine 1800 1976 1º - Beny Fernández / Jose Luís Sala - BMW 2002 TI i
 2º - Traboda / Serrano - Seat 124-1800 
 3º - Rosende / Pardo - Seat 1430-1800 1975 1º - Marc Etchebers / Cristine - Porsche Carrera
 2º - Bagration / Ignacio Lewin - Lancia Stratos
 3º - Oñoro / Lacalle - Simca 1000 S 1974 1º - Marc Etchebers / Cristine - Porsche Carrera
 2º - Antonio Zanini / Adan - Seat 1430-1600
 3º - Pradera / Comin - Seat 1430-1600 1973 1º - Pavón / González - Renault 8 TS
 2º - Portela / Zea - Lancia HF Fulvia
 3º - Oñoro / Valverde - Simca 1200 1972 1º - Non se disputou
 2º - -
 3º - - 1971 1º - Doncel Conde / Castañeda - Porsche 911 S
 2º - Ruiz Giménez / Bueno - Porsche 911 S
 3º - Bernard Tramont / Antolín - Renault Alpine A-110 1970 1º - Ruiz Giménez / Castañeda - Porsche 911 S 
 2º - Bernard Tramont / Segovia - Renault Alpine 1600
 3º - Juncosa / Artemi - Fiat Abarth 2000 1969 1º - Palomo / Seara - Porsche 911 S
 2º - Pavón / Tejelo - Porsche 911 R
 3º - Bernard Tramont / Antolín - Renault Alpine 1400 1968 1º - Doncel / Llagoster - Porsche 911S
 2º - Filippe / Lipicier - Lancia HF Fulvia
 3º - Juncosa / Artemi - Fiat Abarth 1967 1º - Bernard Tramont / Muñoz - Renault Alpine 1300
 2º - Juncosa / Artemi - Fiat Abarth
 3º - Bagration / Ruiz Giménez - Renault 8 GT 
En azul, as edicións nas que a proba foi puntuable para o Campionato de España de Rallys

 Notas 

 Véxase tamén 

 Bibliografía 



 Ligazóns externas 
 Páxina oficial do Rally de Ourense